Friluftslivets år

Friluftslivets år ble første gang arrangert i 1993 av Norsk Friluftsliv (den gang FRIFO). Siden har det blitt arrangert i 2005 og 2015. I forbindelse med Friluftslivets år 2015 ble sju historiske vandreruter åpnet. I 2025 blir Friluftslivets år markert på nytt. Oppdraget inkluderer å tilrettelegge lokale aktiviteter i hele landet.

Friluftslivets år 2025
Norsk Friluftsliv er prosjektleder for Friluftslivets år 2025. Klima- og miljødepartementet finansierer det. Dette blir en feiring av alt det fine vi kan oppleve utendørs, og en invitasjon til å være mer ute i naturen. Et mål er å gjøre det enklere for deg å finne din friluftsglede – i ditt nærområde. Prosjektet ønsker å få frem mangfoldet i hva friluftsliv er, og gjøre det mer tilgjengelig for alle, uansett alder, bakgrunn eller erfaring.

Se også
Friluftsliv

Referanser

Eksterne lenker
 Friluftslivets år 2025
 Om Friluftslivets år 2015 på nettsiden til Miljødirektoratet 

Friluftsliv i Norge